**Colby Joseph Armstrong** (s. 23. marraskuuta 1982 Lloydminster, Saskatchewan) on kanadalainen uransa päättänyt jääkiekkoilija ja maailmanmestari.

Ura
---

### Seurajoukkueissa

Armstrong pelasi vuosina 1999–2002 juniorina jääkiekkoa WHL:n Red Deer Rebelsissä, jossa hän teki kolmella kaudella yhteensä 185 tehopistettä. Pittsburgh Penguins varasi Armstrongin ensimmäisellä varauskierroksella vuorolla 21 vuoden 2001 varaustilaisuudessa. Seuraavalla kaudella Red Deer voitti WHL:n mestaruuden ja eteni Memorial Cupiin, jonka se voitti myös. Syksyllä 2002 Armstrong teki Pittsburghin kanssa kolmivuotisen tulokassopimuksen.

Junioriuran jälkeen Armstrong pelasi kolme täyttä kautta Pittsburghin farmijoukkueessa AHL:n Wilkes-Barre/Scranton Penguinsissa. Kaudella 2005–2006 hän teki debyyttinsä Penguinsin riveissä. Armstrong aloitti syksyllä 2005 vielä AHL:ssa, mutta Pittsburgh nosti hänet joulukuussa NHL-joukkueeseen. Hän pelasi loppukaudesta tähtihyökkääjä Sidney Crosbyn kanssa samassa kentässä. Armstrong tekikin 40 tehopistettä (16 + 24) 47 pelissä. Tehotilasossa hän oli saldollaan +15 Pittsburghin paras. Kauden jälkeen hän allekirjoitti vuoden jatkosopimuksen Pittsburghin kanssa.

Armstrong aloitti kauden 2006–2007 Crosbyn kentässä, mutta lopulta ei pystynyt pitämään paikkaansa ja loppukaudesta pelasi useiden eri ketjukavereiden kanssa. Kauden jälkeen hän teki Pittsburghin kanssa kaksivuotisen sopimuksen. Pittsburgh myi kesken kauden 2007–2008 26. helmikuuta 2008 Armstrongin, Erik Christensenin, Angelo Espositon ja ensimmäisen kierroksen varausvuoron Atlanta Thrashersiin, josta se sai vaihdossa Marian Hossan ja Pascal Dupuis’n.

Ensimmäisellä kokonaisella kaudellaan Atlantassa Armstrong sivusi piste-ennätystään, kun hänelle merkittiin 40 tehopistettä. Armstrong rikkoi kuitenkin maaliennätyksensä, kun hän teki 22 maalia. Seuraavalla kaudella Armstrongin pistemäärä putosi 29:ään. Kesällä 2010 Armstrong teki kolmen vuoden sopimuksen Toronto Maple Leafsin kanssa. Maple Leafsissa Armstrong kärsi loukkaantumisista ja pelasi kahden kauden aikana vain 79 ottelua yhteensä. Maple Leafs ostikin ulos hänen viimeisen sopimuskauden. Tämän jälkeen hän teki vuoden sopimuksen Montreal Canadiensin kanssa.

Kaudeksi 2013–2014 Armstrong siirtyi Ruotsin SHL:n Växjö Lakersiin.

### Maajoukkueessa

### Maajoukkueura

Armstrong kuului Kanadan jääkiekkomaajoukkueeseen vuonna 2007, kun Kanada voitti kultaa. Hän teki voittomaalin 4–2 päättyneessä ottelussa Suomea vastaan. Armstrongin osuma vei Kanadan 3–0-johtoon. Armstrong oli toistamiseen mukana MM-kilpailuissa vuonna 2009. Kanada sai turnauksesta hopeaa.

Yksityiselämä
-------------

Hänestä tuli Penguinsissa pelatessaan läheinen ystävä Sidney Crosbyin kanssa. Hänen pikkuveljensä Riley Armstrong pelaa SaiPa:ssa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1998–99 | Saskatoon Contacts | SMHL | 33 | 21 | 19 | 40 | 103 | – | – | – | – | – |
|  | Red Deer Rebels | WHL | 1 | 0 | 1 | 1 | 0 | – | – | – | – | – |
| 1999–00 | Red Deer Rebels | WHL | 68 | 13 | 25 | 38 | 122 | 2 | 0 | 1 | 1 | 11 |
| 2000–01 | Red Deer Rebels | WHL | 72 | 36 | 42 | 78 | 156 | 21 | 6 | 6 | 12 | 29 |
| 2001–02 | Red Deer Rebels | WHL | 64 | 27 | 41 | 68 | 115 | 23 | 6 | 10 | 16 | 22 |
| 2002–03 | Wilkes-Barre/Scranton Penguins | AHL | 73 | 7 | 11 | 18 | 76 | 3 | 0 | 0 | 0 | 4 |
| 2003–04 | Wilkes-Barre/Scranton Penguins | AHL | 67 | 10 | 17 | 27 | 71 | 24 | 3 | 1 | 4 | 45 |
| 2004–05 | Wilkes-Barre/Scranton Penguins | AHL | 80 | 18 | 37 | 55 | 89 | 10 | 4 | 2 | 6 | 14 |
| 2005–06 | Pittsburgh Penguins | NHL | 47 | 16 | 24 | 40 | 58 | – | – | – | – | – |
|  | Wilkes-Barre/Scranton Penguins | AHL | 31 | 11 | 18 | 29 | 44 | – | – | – | – | – |
| 2006–07 | Pittsburgh Penguins | NHL | 80 | 12 | 22 | 34 | 67 | 5 | 0 | 1 | 1 | 11 | MM | 9 | 1 | 1 | 2 | 4 |
| 2007–08 | Pittsburgh Penguins | NHL | 54 | 9 | 15 | 24 | 50 | – | – | – | – | – |
|  | Atlanta Thrashers | NHL | 18 | 4 | 7 | 11 | 6 | – | – | – | – | – |
| 2008–09 | Atlanta Thrashers | NHL | 82 | 22 | 18 | 40 | 75 | – | – | – | – | – |
| 2009–10 | Atlanta Thrashers | NHL | 79 | 15 | 14 | 29 | 61 | – | – | – | – | – |
| 2010–11 | Toronto Maple Leafs | NHL | 50 | 8 | 15 | 23 | 38 | – | – | – | – | – |
| 2011–12 | Toronto Maple Leafs | NHL | 29 | 1 | 2 | 3 | 9 | – | – | – | – | – |
| 2012–13 | Montreal Canadiens | NHL | 37 | 2 | 3 | 5 | 12 | 4 | 0 | 0 | 0 | 15 |
|  | NHL yhteensä |  | 476 | 89 | 120 | 209 | 376 | 9 | 0 | 1 | 1 | 26 |

Lähteet
-------

1. 1 2 3 4  Colby Armstrong *Legends of Hockey*. Hockey Hall of Fame. Viitattu 9.7.2010. (englanniksi)
2. ↑  Penguins sign Tallas, Armstrong *SI.com*.  3.9.2002. CNN/Sports Illustrated. Viitattu 9.7.2010. (englanniksi)[vanhentunut linkki]
3. ↑  Canadian Press: Penguins re-sign winger Colby Armstrong *The Globe and Mail*.  7.4.2009. CTVglobemedia Publishing Inc. Viitattu 9.7.2010. (englanniksi)[vanhentunut linkki]
4. ↑  Penguins re-sign Armstrong for 2 years *CBC Sports*.  12.7.2007. CBC. Viitattu 9.7.2010. (englanniksi)
5. ↑  Rosen, Dan: Armstrong to Leafs *NHL.com*.  1.7.2010. National Hockey League. Viitattu 9.7.2010. (englanniksi)
6. ↑  Canadiens add Prust, Armstrong, Bouillon *NHL.com*.  1.7.2012. National Hockey League. Viitattu 2.7.2012. (englanniksi)
7. ↑  Colby Armstrong siirtyy Ruotsiin *jatkoaika.com*.  28.7.2013. jatkoaika.com. Viitattu 28.7.2013.
8. ↑  Team Canada as good as gold *canada.com*.  14.5.2007. Canwest Publishing Inc. Viitattu 9.7.2010. (englanniksi)

Aiheesta muualla
----------------

* Colby Armstrong The Internet Hockey Databasessa (englanniksi)